ნიკოლოზ აკინფიევი

ნიკოლოზ აკინფიევი (დ. 22 ივლისი, 1882, გ. 21 ივლისი, 1938) — ქართველი მეცნიერი, ფიზიკოსი, პედაგოგი.

ბიოგრაფია
1906 წელს დაამთავრა პეტერბურგის უნივერსიტეტი ფიზიკა-მათემატიკის ფაკულტეტით. თბილისის ვაჟთა მეორე გიმნიაზიაში მუშაობდა ფიზიკის მასწავლებლად. 1922 წელს მიიწვიეს თბილისის სახელმწიფო უნივერსიტეტის ფიზიკის კათედრაზე, პარალელურად დასაქმებული იყო გიმნაზიაშიც, ხოლო 1924 წელს უნივერსიტეტში გადავიდა. თავდაპირველად ასისტენტის მოვალეობას ასრულებდა, ერთი წლის შემდეგ დაიწყო ლექციების კითხვა თეორიულ ფიზიკაში. 1927 წლიდან იგი აირჩიეს კათედრის დოცენტად. პედაგოგიურ საქმიანობასთან ერთად, მონაწილეობდა კათედრის სამეცნიერო მუშაობაშიც. 1930 წელს მიენიჭა პროფესორის წოდება. უნივერსიტეტში ხელმძღვანელობდა ქართველ ფიზიკოსთა პირველი კადრების აღზრდისა და ჩამოყალიბების საქმეს. 1932 წელს სტენოგრაფიული წესით რუსულ ენაზე გამოიცა მისი „ლექციების კურსი ოპტიკაში“. 1933 წლიდან მუშაობდა ამიერკავკასიის ინდუსტრიულ ინსტიტუტში. 1934 წელს გამოიცა მის მიერ შედგენილი ფიზიკის პროგრამები. მათი შედგენისას მან ისარგებლა ა.იოფეს, ჯ.პოლის, ე.გრიმზელის, ა.ეიხენვალდისა და სხვა ცნობილ ფიზიკოსთა სახელმძღვანელოებით. ბოლო ხანებში მისი მეცნიერული კვლევის საგანს წარმოადგენდა სითხის ფიზიკურ თვისებათა განმსაზღვრელ მუდმივებსა და შინაგან წნევას შორის არსებული კავშირი.

რესურსები ინტერნეტში

სქოლიო

კატეგორია:ქართველი მეცნიერები
კატეგორია:ქართველი ფიზიკოსები
კატეგორია:ქართველი პედაგოგები
კატეგორია:დაბადებული 22 ივლისი
კატეგორია:დაბადებული 1882
კატეგორია:გარდაცვლილი 21 ივლისი
კატეგორია:გარდაცვლილი 1938